**KŐVÁGÓÖRSI KÖZÖS ÖNKORMÁNYZATI HIVATAL**

**Beszámoló a 2022. évi munkáról**

****

**Tisztelt Képviselő-testületek!**

2022. évben a szokásos, mindennapi tevékenységeinken túl két nagy volumenű, jelentős feladatot is el kellett látnunk, ezek az országgyűlési választás (4 évente) és a népszámlálás (10 évente) voltak.

**Választás**

A 2022. április 3. napján megtartott országgyűlési választások és az azonos napon rendezett országos népszavazás előkészítése és lebonyolítása kapcsán a Kővágóörsi Helyi Választási Irodához tartozó 8 település vonatkozásában számos feladatot kellett elvégeznünk.

A Kővágóörsi Helyi Választási Irodához tartozó településeken a helyi önkormányzati képviselők és polgármesterek 2019. évi választását megelőzően a képviselő-testületek megválasztották a helyi választási bizottságok öt tagját, valamint két póttagját. Az országgyűlési választás és országos népszavazás kitűzését követően valamennyi korábban megválasztott választási bizottsági taggal és póttaggal felvettük levélben a kapcsolatot. Sajnos többen lemondtak a megbízatásukról, ezért a bizottságokba új tagokat, póttagokat kellett választani. Figyelemmel a koronavírus miatt fennálló veszélyhelyzetre, minden településen 3 póttag került megválasztásra. Valamennyi Kővágóörsi Helyi Választási Irodához tartozó településen voltak megbízott tagok a választási bizottságokban, a 8 településen összesen 27 delegált tag vett részt a választás napján a munkában. Valamennyi bizottsági tag tett összeférhetetlenségi nyilatkozatot, az újonnan választott és megbízott tagok eskütételei a polgármesterek – néhány delegált tag esetében a megyei közgyűlés elnöke - előtt megtörténtek. A helyi választási bizottságok a választást megelőző időszakban szükség szerint üléseztek, valamennyi szükséges döntést meghozták, a szavazás napján ellátták a szavazatszámláló bizottság feladatait. A Kővágóörsi Helyi Választási Irodához tartozó települések helyi választási bizottságai által hozott döntések ellen jogorvoslat nem érkezett.

Az országgyűlési választás és országos népszavazás kitűzését követően a központi névjegyzék adatai alapján a Nemzeti Választási Iroda elkészítette a szavazóköri névjegyzéket, melyben az adott választáson szavazati joggal rendelkező választópolgárok szerepeltek. A Nemzeti Választási Rendszerben közös névjegyzéken kellett vezetni az országgyűlési választásra, valamint az országos népszavazásra szóló szavazóköri névjegyzéket.

Azoknak a választópolgárokat, akik 2022. január 26-án a szavazóköri névjegyzékben szerepeltek a Nemzeti Választási Iroda – 2022. február 11. napjáig - értesítő megküldésével tájékoztatta a szavazóköri névjegyzékbe vételről. Valamennyi választópolgár részére, aki 2022. január 26-át követően került felvételre a szavazóköri névjegyzékbe, valamint, aki jelezte, hogy nem kapott értesítőt, vagy elvesztette, továbbá, akinek az átjelentkezési kérelmét a Kővágóörsi Helyi Választási Iroda bírálta el, általunk került értesítő kiküldésre. A Kővágóörsi Helyi Választási Irodához tartozó 8 település vonatkozásában összesen 224 db névjegyzékkel kapcsolatos kérelem érkezett, melyek elbírálása, és a döntések választópolgárokkal való közlése folyamatosan történt. A szavazóköri névjegyzékkel kapcsolatos kérelmek jelentős része elektronikus úton került benyújtásra, mindössze néhányat hoztak személyesen a választópolgárok. A névjegyzékkel kapcsolatos kérelmek tekintetében jogorvoslat benyújtására nem került sor.

A szavazás napján valamennyi helyi választási bizottság teljes létszámban, kellő időben megjelent a szavazóhelyiségekben, a nyitás 6.00-kor mindenhol megtörtént. Valamennyi napközbeni jelentés pontosan leadásra került. A szavazás napja rendkívüli esemény nélkül telt el. A szavazóhelyiségek 19.00 órakor történt zárását követően a jegyzőkönyvvezetők által telefonon továbbított adatok alapján a választásnapi forgatókönyvben foglaltak szerint a jegyzőkönyveket haladéktalanul rögzítettük a Nemzeti Választási Rendszerben. A papíralapú jegyzőkönyveket a választási irodába érkezésük sorrendjében folyamatosan ellenőriztük, majd Balatonhenye és Köveskál jegyzőkönyveit Balatonfüredre, a Kővágóörsi Helyi Választási Irodához tartozó további 6 település jegyzőkönyveit – több részletben – Tapolcára szállítottuk. A szavazás napja összességében probléma nélkül zajlott le mind a szavazóhelyiségekben, mint a választási iroda székhelyén. Valamennyi szavazásnapi feladatot igyekeztünk pontosan és gyorsan végrehajtani.

**Népszámlálás**

A 2022. október 1. és november 28. között végrehajtásra került népszámlálás során a Kővágóörsi Közös Önkormányzati Hivatalhoz tartozó 8 településen a számlálóbiztosi feladatokat 10 számlálóbiztos – akik közül hárman a hivatal köztisztviselői -, a felülvizsgálói feladatokat 1 felülvizsgáló – aki szintén a hivatal köztisztviselője - látta el. A népszámlálásban résztvevők közül többen már korábban is vállaltak feladatot összeírásban, mind a 2011. évi népszámlálásban, mind a mezőgazdasági összeírásokban.

Szinte valamennyi számlálóbiztos helybeli volt, illetve rendelkezett helyi kötődéssel azon település vonatkozásában, ahol a munkáját végezte, az adatszolgáltatók bizalommal fogadták őket, az összeírást magabiztosan, precízen, lelkiismeretesen, legjobb tudásuk szerint hajtották végre. A felülvizsgálónak egyik számlálóbiztost sem kellett elkísérnie egyetlen címre sem.

Már az előkészítési időszaktól kezdőden a felülvizsgáló valamennyi számlálóbiztossal napi szinten, folyamatosan tartotta a kapcsolatot (telefonon, e-mailben, személyesen) mind hétköznap, mind hétvégén. A terepmunka minden Kővágóörsi Közös Önkormányzati Hivatalhoz tartozó település tekintetében ütemesen, folyamatosan zajlott. Az egyeztetések során sajnos számos alkalommal előfordult, hogy a felülvizsgáló felületén nem ugyanazok az adatok voltak láthatóak, mint a számlálóbiztosok tabletjén, mely eltérések idővel rendeződtek.

A Kővágóörsi Közös Önkormányzati Hivatalhoz tartozó településeken összesen 4.539 db cím ellenőrzése, aktualizálása, kezelése történt meg, nyitott, nem véglegesített cím az összeírás végére nem maradt.

Egyetlen adatszolgáltató általi megtagadás sem volt a településeinken, technikai hiba (85) kóddal 5 cím került lezárásra, mely címeken összesen 3 db lakás és 6 db személyi kérdőív került felvételre, valamennyiről külön nyilatkozatot töltöttek ki a számlálóbiztosok, valamint a felülvizsgáló.

Mindszentkálla községben lévő belterületi intézeti körzet összeírása zökkenőmentesen zajlott.

Fedél nélküli hajléktalan személy összeírására egyik településen sem került sor, a pótösszeírás szakaszában 5 címet írt össze az e feladattal megbízott számlálóbiztos.

Összességében a 2022. évi népszámlálás a Kővágóörsi Közös Önkormányzati Hivatalhoz tartozó települések vonatkozásában rendben lezajlott.

**I. A működés az egyes területeken**

**Iktatás**

2022. évben összesen **8.166** ügyiratot iktattunk összesen **25.573** alszámon.

Az ügyek megoszlása az ágazatok szerint az alábbiak szerint alakult:

Ügyiratok ágazatok szerint összesen:

|  |  |  |
| --- | --- | --- |
| ágazat | főszám | alszám |
| pénzügyek  melyből adóigazgatás  egyéb | *4773*  4770  3 | *12149*  12145  4 |
| egészségügyi igazgatás | 11 | 96 |
| szociális igazgatás | 655 | 1407 |
| környezetvédelem, építési ügyek, településrendezés, területrendezés, kommunális igazgatás | 309 | 983 |
| közlekedés és hírközlési igazgatás | 254 | 706 |
| vízügyi igazgatás | 85 | 227 |
| önkormányzati, igazságügyi, rendészeti igazgatás | 576 | 3042 |
| lakásügyek | 21 | 81 |
| gyermekvédelmi és gyámügyi igazgatás | 16 | 55 |
| ipari igazgatás | 8 | 28 |
| kereskedelmi igazgatás, turisztika | 180 | 1059 |
| földművelésügy, állat-, és növényegészségügyi igazgatás | 221 | 623 |
| munkaügyi igazgatás, munkavédelem | 19 | 189 |
| önkormányzati és általános igazgatási ügyek | 993 | 5737 |
| köznevelési és közművelődésügyi igazgatás | 36 | 120 |
| sportügyek | 2 | 16 |
| honvédelmi, polgári védelmi, katasztrófavédelmi, igazgatás, fegyveres biztonsági őrizet | 7 | 48 |

**Ügyiratok a székhelyen és a kirendeltségen**

|  |  |  |  |  |
| --- | --- | --- | --- | --- |
| Ágazat | **Székhely** | | **Révfülöpi Kirendeltség** | |
|  | főszám | alszám | főszám | alszám |
| pénzügyek  melyből adóigazgatás  egyéb | *2368*  2365  3 | *7541*  7537  4 | *2405*  2405 | 4608  4608 |
| egészségügyi igazgatás | 9 | 92 | 2 | 4 |
| szociális igazgatás | 655 | 1407 |  |  |
| környezetvédelem, építési ügyek, településrendezés, területrendezés, kommunális igazgatás | 205 | 664 | 104 | 319 |
| közlekedés és hírközlési igazgatás | 142 | 452 | 112 | 254 |
| vízügyi igazgatás | 74 | 207 | 11 | 20 |
| önkormányzati, igazságügyi, rendészeti igazgatás | 235 | 1401 | 341 | 1641 |
| lakásügyek | 20 | 80 | 1 | 1 |
| gyermekvédelmi és gyámügyi igazgatás | 16 | 55 | - | - |
| ipari igazgatás | 7 | 23 | 1 | 5 |
| kereskedelmi igazgatás, turisztika | 48 | 252 | 132 | 807 |
| földművelésügy, állat-, és növényegészségügyi igazgatás | 205 | 594 | 16 | 29 |
| munkaügyi igazgatás, munkavédelem | 19 | 189 |  |  |
| önkormányzati és általános igazgatási ügyek | 826 | 4177 | 167 | 567 |
| köznevelési és közművelődésügyi igazgatás | 28 | 87 | 8 | 33 |
| sportügyek |  |  | 2 | 16 |
| honvédelmi, polgári védelmi, katasztrófavédelmi, igazgatás, fegyveres biztonsági őrizet | 2 | 38 | 5 | 10 |
| összesen | **4859** | **17259** | **3307** | **8314** |

Iktatás mind a székhelyen, mind a kirendeltségen működött, mindkét helyen gépi iktatás történt. Az iratok a székhely és a kirendeltség között napi rendszerességgel mozogtak, az ügyfélfogadási helyek vonatkozásában ez az ügyfélfogadások alkalmával történt az iratok továbbítása.

**ASP rendszer** E rendszerben, rendszeren keresztül történik az iratok kezelése, érkeztetése, iktatása, postázási feladatok ellátása.

Év elején a Magyar Államkincstár létrehozza a tárgyévi elektronikus űrlapokat, melyek megszemélyesítése az Önkormányzatok feladata. Megszemélyesítést követően kerülhet sor az űrlapok ASP rendszerben történő publikálására, melyet követően elérhetővé válik az E- Önkormányzat honlapon az ügyfelek számára.

**1. Testületi, társulási, bizottsági ülések**

1. 1. Testületi ülések, határozatok, önkormányzati rendeletek száma:

|  |  |  |  |  |  |
| --- | --- | --- | --- | --- | --- |
| TELEPÜLÉS | TERVEZETT TESTÜLETI ÜLÉSEK SZÁMA | RENDKÍVÜLI ÜLÉS | TESTÜLETI ÜLÉS ÖSSZESEN  száma és időtartama | HATÁROZATOK SZÁMA | ÖNKORMÁNYZATI RENDELETEK SZÁMA |
| Balatonhenye | 4 | 7 | 11  11 óra 45 perc | 113 | 15 |
| Kékkút | 4 | 6 | 10  2 óra | 111 | 16 |
| Kővágóörs | 6 | 10 | 16  4 óra | 113 | 21 |
| Köveskál | 5 | 10 | 15  9 óra | 159 | 18 |
| Mindszentkálla | 5 | 6 | 11  6 óra 41 perc | 110 | 18 |
| Révfülöp | 13 | 1 | 14  18 óra 23 perc | 159 | 19 |
| Salföld | 5 | 6 | 11  20 óra | 116 | 15 |
| Szentbékkálla | 5 | 6 | 11  4 óra 5 perc | 96 | 16 |
| **összesen** | **47** | **52** | **99** | **977** | **138** |

2021. évben a Kővágóörsi Közös Önkormányzati Hivatalhoz tartozó valamennyi településen sor került közmeghallgatásra, a Hivatallal kapcsolatban 4 alkalommal került sor együttes ülés tartására.

1. 2. Társulási ülések

|  |  |  |
| --- | --- | --- |
| TÁRSULÁS | ÜLÉSEK SZÁMA | HATÁROZATOK SZÁMA |
| Kővágóörs és Kékkút Községek óvodai nevelést biztosító Intézményfenntartó Társulása | 5 | 21 |
| Köveskál és Térsége Óvoda Társulás | 6 | 27 |
| Révfülöp és Térsége Óvoda Intézményfenntartó Társulás | 5 | 18 |
| Köveskál és Térsége Szennyvíz Társulás | 3 | 11 |
| Szentbékkálla és Mindszentkálla Szennyvíz Társulás | 4 | 14 |
| **összesen** | **23** | **91** |

1. 3. Bizottsági ülések (állandó)

|  |  |  |
| --- | --- | --- |
| BIZOTTSÁG | ÜLÉSEK SZÁMA | HATÁROZATOK SZÁMA |
| Pénzügyi Bizottság (Kővágóörs) | 6 | 37 |
| Gazdasági, Településfejlesztési és Turisztikai Bizottság (Révfülöp) | 10 | 95 |
| Oktatási, Szociális és Kulturális Bizottság (Révfülöp) | 16 | 97 |

A jegyzőkönyvvezetői feladatokat 4 fő látta el.

**2. Pénzügyi feladatok**

**Pénzügyi feladatok**

E feladatokat 2022-ben 7 fő látta el (ebből egy fő anyakönyvvezetői feladatok is ellát) (2018-tól április 1-től 7 fő státusz állt rendelkezésre).

A munkatársak rendszeresen részt vettek a kötelező képzéseken, ide tartoztak a Magyar Államkincstár által tartott tájékoztatók, illetve a mérlegképes könyvelői végzettséggel rendelkezők esetében a kötelező képzések.

A Kollégák a határidős adatszolgáltatásokat elvégezték.

A havonta kötelezően elkészítendő jelentések biztosították a könyvelés folyamatosságát és naprakészségét, de az ügyintézők folyamatos leterheltségét is jelentették.

Az adatszolgáltatásokat többször megnehezítették az e célra szolgáló informatikai rendszer verzióváltásai, akadozásai.

Gondot okozott a Magyar Államkincstár által kért egyéb adatszolgáltatások, felmérések határidejének rövidsége (sok esetben aznap 16 óráig), valamint ilyen esetekben a polgármesteri aláírások beszerzése.

Az önkormányzatoknak az állami támogatások vonatkozásában el kellett számolniuk a beérkezett összegekkel. A támogatásokkal való elszámoláskor csak a meghatározott COFOG-okra történő könyvelés esetén fogadható el a felhasználás. Fontos az állami támogatások felhasználásának folyamatos nyomon követése az elszámolások elősegítése érdekében.

Az önkormányzati szociális intézmények állami támogatásának rendszerében történt változások az eddigieknél is nagyobb odafigyelést, és gondosabb tervezőmunkát igényeltek.

A pénzügyi ügyintézők legfontosabb munkái a következők:

* + Időközi költségvetési jelentéseket és az időközi mérlegjelentések készítése, a költségvetési jelentés határideje minden hónap 20-a, mérlegjelentés határideje negyedévet követő hónap 20-a
  + Önkormányzat és költségvetési intézményeinek elemi költségvetés készítése
  + Éves költségvetési beszámoló (zárszámadás) készítése
  + Önkormányzat és költségvetési intézményeinek adóbevallásai
  + Házipénztárak vezetése
  + Civil szervezetek, részére nyújtott támogatások kezelése
  + Intézményi kifizetések számfejtés után
  + Havi bérkönyvelés kontírozása, főkönyvi rögzítés
  + Önkormányzati kiadások kontírozása
  + Önkormányzatok forgalmának kontírozása
  + Bankon keresztüli utalások
  + Intézmények finanszírozása
  + Önkormányzati bevételek számlázása, kontírozása, folyószámla egyeztetés
  + Önkormányzat költségvetési számláján jelentkező egyéb bevételek kontírozása
  + Pályázat összeállítása, benyújtása elkülönített könyvelés előkészítése
  + Pályázatok pénzügyi elszámolásainak előkészítése

A szigorúan vett pénzügyi feladatok mellett, a pályázatok elkészítésében, feltöltésében, elszámolásában is nagy teher hárult a pénzügyes kollégákra. Vannak olyan önkormányzatok, amelyek ezen feladatokra külön pályázat írót alkalmaznak, ezzel is csökkenteni szeretnék a leterheltséget.

**Pályázatok**

2022. évben elnyert pályázatok:

Mind a nyolc önkormányzat megnyerte a 2022. évi szociális tűzifa támogatást.

Kővágóörs, Salföld, Balatonhenye, Köveskál, Révfülöp Nagyközség Önkormányzata: a 2022. évi lakossági víz- és csatornaszolgáltatás támogatását.

**Kővágóörs Község Önkormányzata:**

A Magyar Falu program keretében „Önkormányzati tulajdonban lévő ingatlanok fejlesztése” című pályázat,

Az Emberi Erőforrások Minisztériuma által támogatott Önkormányzati fenntartású kulturális intézmények fejlesztése, rendezvények támogatása.

**Mindszentkálla Község Önkormányzata:**

Magyar Falu Program keretében 2022-ben meghirdetett Önkormányzati tulajdonban lévő ingatlanok fejlesztése, - 2022 című, MFP-ÖTIK/2022 kódszámú pályázati kiíráson belül a Faluház felújításra nyert pályázatot

**Szentbékkálla Község Önkormányzata**:

A Nemzeti Kulturális Alap a - komolyzenei koncertsorozat megrendezéséhez pályázat, - komolyzenei koncertekhez elnyert pályázat.

Magyar Falu Program keretében kommunális eszköz beszerzése pályázat. Civil pályázat keretében a működési célú kiadásokra támogatás. „A tiszta és virágos Veszprém vármegyéért”  
2022. éviközterület szépítési versenyre, oklevelet kaptunk. Virágos Magyarország pályázaton oklevelet kaptunk.

Veszprém-Balaton Régió Kultúrájáért Közalapítványhoz benyújtott pályázat keretében támogatást kaptunk Farsangi rendezvényhez.

Az előző években elnyert pályázatok elszámolásai benyújtásra kerültek

**Köveskál Község Önkormányzata**:

Civil pályázat keretében a működési célú kiadásokra támogatás

A Magyar Faluprogram keretében meghirdetett pályázatokon nyert az önkormányzat.

* Kommunális eszköz beszerzése
* Orvosi rendelő és parkoló felújítása

Veszprém-Balaton Régió Kultúrájáért Közalapítványhoz benyújtott pályázat keretében támogatást kaptunk kamera vásárlásához.

Az előző években elnyert pályázatok elszámolásai benyújtásra kerültek

**Révfülöp Nagyközség Önkormányzata**:

A Magyar Falu Program keretében Önkormányzati utak felújítására nyert pályázati összegből a Rétsarki dűlő, Rügy és Kökény utca felújítása valósult meg.

A Kisfaludy2030 Turisztikai Fejlesztő Nonprofit Zrt. által támogatott pályázaton mind a három strandon számos eszköz került beszerzésre, valamint felújításara.

A Nemzeti Művelődési Intézet a kulturális rendezvényeinket támogatta.

A Balaton Fejlesztési Tanács a Villa Filip Napok rendezvényét támogatta.

Az Emberi Erőforrások Minisztériuma bértámogatást biztosított a kulturális munkavállalók illetményéhez. A Minisztérium támogatta az 1848-as emlékmű megvalósítását.

**Salföld Község Önkormányzata** Az Önkormányzat sikerrel pályázott a szociális tüzelőanyag támogatásra és a lakossági vízszolgáltatás támogatására. Az előrző évben elnyert pályázatok megvalósultak: Magyar Falu Program keretében útfelújítás, kulturális közösségszervezéshez kapcsolódó bértámogatás és laptop beszerzés. A Faluház felújításának kivitelezése 2023. évben is folytatódik.

**Balatonhenye Község Önkormányzata** Az Önkormányzat sikerrel pályázott a szociális tüzelőanyag támogatásra és a lakossági vízszolgáltatás támogatására. Az előző években elnyert pályázati támogatásából megvalósult a Balatonhenye Kultúrház felújításának első üteme, és a Polgármesteri hivatal melléképületének fejlesztése. Az elszámolások benyújtásra kerültek.

**Kékkút Község Önkormányzata** a Magyar Falu Program keretében a „Közösségszervezéshez kapcsolódó eszközbeszerzés és közösségszervező bértámogatása” alprogramon a rendezvények megszervezésének, lebonyolításának és dokumentálásának megkönnyítésére szereztünk be foglalkoztató asztalokat, sörpad garnitúrákat és egy fényképezőgépet. A Teleki László Alapítvány által kiírt Népi építészeti program keretében népi építészeti értékek megújulását támogató szakmai előkészítésre és épületfelújításra igényelhető támogatás keretében elnyert összegből a Tájház melléképületeinek felújításához, a csapadékvíz elvezetéséhez tudományos dokumentáció elkészítése (építéstörténeti leírás, értékleltár), faanyagvédelmi szakvélemény és statikai szakvélemény valósult meg.

A pénzügyi területen a mindennapi feladatokon túl jelentős leterhelést jelentett a Magyar Államkincstár által végzett átfogó pénzügyi- szabályszerűségi ellenőrzés, amely az ezzel érintett időszakban napi szintű kapcsolattartással és jelentős mennyiségű dokumentum feltöltési kötelezettséggel járt.

**3. Adózási feladatok**

Ezt a feladatot 5 ügyintéző látta el, akik közül 2 fő egyéb feladatkörben is dolgozik.

Az önkormányzati adóhatóság fontosabb feladatai a következők:

* az adókivetéséhez, ellenőrzéséhez adatgyűjtés
* adatbejelentések, adóbevallások átvétele, felülvizsgálata és ellenőrzése
* bevallások, adatbejelentések feldolgozása az ASP Adó rendszerben (határozathozatal, postázás, irat kézbesítés után tételek véglegesítése
* évközi változások esetén határozathozatal, változások átvezetése
* a mulasztók felszólítása, mulasztások szankcionálása, behajtási cselekmények megindítása, a behajthatatlan adótartozások törlése
* az adó mérséklése, elengedése, részletfizetés halasztás engedélyezése
* befizetések elszámolása, számfejtése, utalása
* a törzsadattár karbantartása, könyvelési anyag elkészítése
* az adók módjára behajtandó köztartozások behajtása és kezelése
* adóigazolások kiállítása
* hatáskörébe tartozó ügyekkel kapcsolatos megkeresések teljesítése

A felsorolt feladatok az év során folyamatosan jelentkező munkát jelentenek az adóügyi ügyintézők számára. Az ügyintézőknek különösen tekintettel kell lennie a Magyar Államkincstár részére történő adatszolgáltatások határidejére is.

2018. második negyedévétől kezdődően az önkormányzataink csatlakoztak az ASP Adó szakrendszerhez.A kezdeti nehézségek után mára már elmondhatjuk, hogy az új adórendszer nagyban segíti az adóügyi ügyintézők munkáját.

Adótípusuk, és adózók száma az egyes településeken:

|  |  |  |
| --- | --- | --- |
| **Település** | **Adónemek 2022. évben** | **Adózók száma** |
| Balatonhenye | Építményadó  Telekadó  Idegenforgalmi adó  Helyi iparűzési adó  Gépjárműadó  Települési adó | 198  81  14  54  7  108 |
| Kékkút | Építményadó  Idegenforgalmi adó  Helyi iparűzési adó | 7  8  34 |
| Kővágóörs | Építményadó  Idegenforgalmi adó  Helyi iparűzési adó | 1 373  49  145 |
| Köveskál | Építményadó  Telekadó  Magánszemélyek kommunális adója  Idegenforgalmi adó  Helyi iparűzési adó | 300  63  155  21  87 |
| Mindszentkálla | Magánszemélyek kommunális adója  Telekadó  Idegenforgalmi adó  Helyi iparűzési adó | 359  96  20  63 |
| Révfülöp | Építményadó  Telekadó  Idegenforgalmi adó  Helyi iparűzési adó  Gépjárműadó | 2133  280  125  242  124 |
| Salföld | Építményadó  Telekadó  Idegenforgalmi adó  Helyi iparűzési adó | 89  24  8  30 |
| Szentbékkálla | Építményadó  Telekadó  Idegenforgalmi adó  Helyi iparűzési adó | 272  40  29  75 |

**4. Anyakönyv**

Anyakönyvi események az egyes területeken:

|  |  |  |  |  |  |
| --- | --- | --- | --- | --- | --- |
| **Település** | **Születési anyakönyvi alapbejegyzés** | **Házassági anyakönyvi alapbejegyzés** | **Halotti anyakönyvi alapbejegyzés** | **Állam-polgársági eskü** | **Névadó, házassági évforduló** |
| Balatonhenye | 0 db | 1 db | 1 db | 0 db | 0db |
| Kékkút | 0 db | 2 db | 1 db | 0 db | 0 db |
| Kővágóörs | 0 db | 8 db | 4 db | 0 db | 0 db |
| Köveskál | 0 db | 8 db | 2 db | 0 db | 0 db |
| Mindszentkálla | 0 db | 0 db | 3 db | 0 db | 0 db |
| Révfülöp | 1 db | 19 db | 2 db | 0 db | 0 db |
| Salföld | 0 db | 3 db | 0 db | 0 db | 0 db |
| Szentbékkálla | 0 db | 7 db | 1 db | 0 db | 0 db |

Fentieken túl 1 darab apai elismerő nyilatkozat felvételére került sor, kérelemre 110 db anyakönyvi kivonat került kiadásra, névviselési forma módosítási eljárásra 3 alkalommal került sor. Papír alapú anyakönyvből 82 anyakönyvi bejegyzést rögzítettek az anyakönyvvezetők az Elektronikus Anyakönyvi Rendszerbe.

**5. Kereskedelmi igazgatás**

A kereskedelmi ügyek intézését 8 település vonatkozásában 1 fő látta el a Révfülöpi Kirendeltségen. A szálláshelyekkel kapcsolatos ügyintézést 8 település vonatkozásában 2 fő látta el.

E területhez tartozik egyrészt a szálláshelyek üzemeltetési engedélyének kiadása, módosítása, nyilvántartás vezetése, illetve a tevékenység megszűnése esetén a tevékenység törlése.

A kereskedelmi tevékenység két részre: bejelentés köteles kereskedelmi tevékenységre és kizárólag üzletben forgalmazható termékekre vonatkozó kereskedelmi egységre (működési engedély köteles) tagozódik.

A kereskedelemhez kapcsolódó nyilvántartások, a 2021. január 1. napján létrejött a közhiteles Országos Kereskedelmi Nyilvántartási Rendszer (OKNYIR) felületén érhetők el.

A szálláshelyhez kapcsolódó nyilvántartások települések honlapján érhetők el.

*A kereskedelmi ügyintézői tevékenység* vonatkozásában 2022. évben településenként a következő eljárások történtek:

**Révfülöp:** Bejelentés- köteles kereskedelmi tevékenység esetében 8 megszüntetés történt, 8 bejelentés köteles kereskedelmi tevékenység nyilvántartásba vételére került sor, 1 új működési engedély kiadása, 18 módosítás történt.

**Kővágóörs:** Egy esetben volt hatósági eljárás.

**Salföld:** 1 módosítás történt.

**Kékkút:** 2 bejelentés köteles kereskedelmi tevékenység nyilvántartásba vételére került sor, 1 megszüntetés történt.

**Mindszentkálla:** 1 bejelentés köteles kereskedelmi tevékenység nyilvántartásba vételére került sor.

**Szentbékkálla:** Adott időszakban változás nem történt

**Köveskál:** 2 bejelentés köteles kereskedelmi tevékenység nyilvántartásba vételére került sor, 5 módosítás történt, 4 megszüntetés történt

**Balatonhenye:** 1 megszüntetés történt.

*A szálláshely-szolgáltatás tevékenység* vonatkozásában 2022. évben településenként a következő bejelentésekre került sor:

**Révfülöp:** Nyilvántartásba lett vévemagánszálláshely típusú szálláshely: 4,egyéb szálláshely típusú szálláshely: 1; panzió: 1

11 szolgáltató szüntette meg tevékenységét,

11 módosítás történt,

**Salföld:** Nyilvántartásba lett véveegyéb szálláshely típusú szálláshely:1;

1 módosítás történt

**Mindszentkálla:** Nyilvántartásba lett vévemagánszálláshely típusú szálláshely: 1,

2 módosítás történt, 2 szolgáltató szüntette meg tevékenységét

**Szentbékkálla:** Nyilvántartásba lett vévemagánszálláshely típusú szálláshely: 1; egyéb szálláshely típusú szálláshely: 3, közösségi szálláshely: 1

3-an szüntették meg tevékenységüket,

**Balatonhenye:** 1 szálláshely nyilvántartásba vétele, 1 szálláshely törlése, 1 szálláshely adataiban történő változás bejegyzése történt.

**Kővágóörs:** 4 szálláshely nyilvántartásba vétele, 1 szálláshely törlése, és 2 szálláshely adatiban történő változás bejegyzése történt.

**Köveskál:** 3 szálláshely nyilvántartásba vétele és 2 szálláshely törlése, 1 szálláshely adataiban történő változás bejegyzése történt meg.

2022. évi szálláshely ellenőrzések: Révfülöp településen 12, Mindszentkálla településen 5; Szentbékkálla településen 8; Salföld településen 2 szálláshely, Kékkúton 2 szálláshely, Köveskálon 4 szálláshely, Balatonhenyén 3 szálláshely, Kővágóörsön 7 szálláshely, ellenőrzésére került sor.

Kereskedelmi ügyekben a módosítások adatváltozásra, nyitvatartási idő változtatásra, termékkör bővítésre vonatkoztak.

Szálláshelyek esetén a férőhely, valamint szálláshely típus változások vonatkozásában került sor módosításokra

Az Országos Kereskedelmi Nyilvántartási Rendszer (OKNYIR) felületére a kereskedők és az üzletek, a piacok migrálása megtörtént, a hiányzó adatok felvitele, a kereskedők ellenőrzése az OKNYIR felületén folyamatos.

A vendéglátó helyet üzemeltetők és a szálláshely szolgáltatók 2023. évre vonatkozó ellenőrzési terve, a jogszabályban meghatározott időpontig elkészítésre és megküldésre került.

A KSH felé az aktuális adatszolgáltatási kötelezettségünket mind a szálláshely-szolgáltatás, mind a kereskedelem területén teljesítettük

**6. Hagyatéki ügyek**

A hagyatéki ügyintézést 8 település tekintetében 1 fő látja el a Révfülöpi Kirendeltségen. 2022. évben a hagyatékkal kapcsolatos ügyiratok száma 131 volt.

**7. Szociális igazgatás**

Szociális célú tűzifa: A települések a 2022-es évben is részt vettek a szociális célú tűzifa pályázaton. Valamennyi település elnyerte a támogatást. A fát kérelemmel lehetett igényelni, a kérelmeket az Önkormányzatokhoz kellett benyújtani. A kérelmek benyújtásának határideje változó volt, ezért a 2022 évben hozott határozatok alapján, Kővágóörsön 26, Köveskálon 13, Mindszentkállán 13, Szentbékkállán 10, Kékkúton 2, Révfülöpön 34, Salföldön: 2, Balatonhenyében 8, összesen: **110 fő** részesült tűzifában.

Települési támogatások: A településeken egységes támogatási rendszer került kialakításra a 2015. évben hozott szociális rendeletekkel. A rendeletek 2022. évben újra alkotásra kerültek, oly módon, hogy a korábban megállapított támogatásokat a jövőben is nyújtani lehessen.

|  |  |  |  |
| --- | --- | --- | --- |
| Település | iskolakezdésre tekintettel | születésre tekintettel | temetésre tekintettel |
| Balatonhenye | 11 gyermek |  |  |
| Kékkút | 8 gyermek |  | 1 kérelem |
| Kővágóörs | 49 gyermek | 1 kérelem | 9 kérelem |
| Köveskál | 33 gyermek | 1 kérelem | 3 kérelem |
| Mindszentkálla | 13 gyermek | 1 kérelem | 1 kérelem |
| Salföld | 5 gyermek |  | 1 kérelem |
| Révfülöp | 49 gyermek | 2 kérelem | 5 kérelem |
| Szentbékkálla | 11 gyermek | 1 kérelem | 1 kérelem |
| összesen | 179 | 6 | 21 |

2019-ben több település új támogatási formát vezetett be, ez az idősek támogatása. A támogatásra a 65 év felettiek, egyes településen a gyermekek is jogosultságot szereztek. A támogatások kifizetése jellemzően december hónaphoz a karácsonyhoz kötődött.

|  |  |
| --- | --- |
| Település | támogatottak száma |
| Balatonhenye | 20 |
| Kékkút | 9 |
| Kővágóörs | 99 |
| Mindszentkálla | 28 |
| Salföld | 12 |
| Köveskál | 57 |
| Szentbékkálla | 34 |
| összesen | 259 |

További támogatási formák: gyógyszerköltség támogatása, 18 éven felüli tartósan beteg személy ápolására nyújtott támogatás, lakhatási kiadások viseléséhez nyújtott támogatás, valamint a rendkívüli települési támogatás.

|  |  |  |  |  |
| --- | --- | --- | --- | --- |
| Település | gyógyszerköltség támogatása | 18. éven felüli tartósan beteg ápolása | lakhatási kiadások | rendkívüli települési támogatás |
| Balatonhenye | 3 |  | 1 | 11 |
| Kékkút | 1 |  |  |  |
| Kővágóörs | 1 | 3 | 1 | 11 |
| Köveskál | 4 |  | 2 | 10 |
| Mindszentkálla |  |  | 1 | 9 |
| Salföld | 2 |  |  | 2 |
| Révfülöp |  | 2 | 1 | 17 |
| Szentbékkálla |  | 1 | 1 | 26 |
| összesen | 11 | 6 | 7 | 86 |

Kővágóörs településen rendkívüli települési támogatás megállapítása esetén a hatáskör gyakorlója a Szociális Bizottság. A Bizottság 2022. évben 6 alkalommal ülésezett, mellyel kapcsolatban feladatom az előterjesztések elkészítése, jegyzőkönyv megírása, határozat kivonatok elkészítése, iktatása, postázása.

A veszélyhelyzettel összefüggő átmeneti szabályokról szóló 2021. évi XCIX. törvény 96. § (3) bekezdésének a) pontja alapján a 2020. november 4-e és 2022. június 30-a között lejáró rendszeres gyermekvédelmi kedvezményre való jogosultság 2022. augusztus 31-éig meghosszabbodik.

A fentiek alapján a gyermeke részére 2020. évben megállapított rendszeres gyermekvédelmi kedvezményre való jogosultsága 2022. augusztus 31. napjával lejárt. 2022. szeptember 1-től már új jogosultságokat kellett megállapítani.

Révfülöpön 4 család 9 gyermeke részére rendszeres gyermekvédelmi kedvezmény ebből 3 gyermek esetében hátrányos helyzet, Köveskálon 1 család 1 gyermeke részére rendszeres gyermekvédelmi kedvezmény, Kővágóörsön 2 család 6 gyermeke részére rendszeres gyermekvédelmi kedvezmény, ebből 3 gyermek esetében hátrányos helyzet, Szentbékkállán 3 család 6 gyermeke rendszeres gyermekvédelmi kedvezmény került megállapításra.

**8. Munkaügyek**

Foglalkoztatás: A kötelező minimálbér emeléssel valamennyi dolgozó bére emelkedett, így a kötelező átsorolások adtak jelentősebb feladatot. Január hónapban minden munkavállalónak nyilatkoznia kell a családi kedvezmény érvényesítéséről, valamint a kompenzációra való jogosultságáról. Február hónapban az M30-as adatlapokat kell kiosztani. Az új KIRA számfejtő programmal már ezeket a Közös Hivatalnak kell előállítania, a szükséges mennyiségben kinyomtatnia. Év közben a szabadságok rögzítése valamin az egyéb juttatások számfejtése jelent nagyobb feladatot.

Közfoglalkoztatás: A 2022-es évben is a közfoglalkoztatási programokat év elején kellett megírni egész évre vonatkozóan. Az új programok március 1-étől indultak és 2022. augusztus 31 napjáig tartottak. Ezt követően volt lehetőség új kérelmek megírására 2022. szeptember 1. napjától 2023. február 28. napjáig. Az Önkormányzatoknak lehetősége nyílt arra, hogy azokkal a személyekkel, akikkel tudnak dolgozni ismételten szerződéseket kössenek, így egész évben foglalkoztatni tudták őket. Közfoglalkoztatásban elsősorban foglalkoztatást helyettesítő támogatásra jogosultakat közvetít ki a Foglalkoztatási Osztály. Az a tapasztalat, hogy noha a közfoglalkoztatásra fordítható támogatás évről-évre csökken, egyre kevésbé tudják az Önkormányzatok a létszámot feltölteni.

**9. Adó-és értékbizonyítványok kiállítása**

A Közös Hivatalhoz tartozó települések vonatkozásában összesen 297 db adó- és értékbizonyítvány került kiállításra. Több esetben az adó- és értékbizonyítvány nem csak egy ingatlan értékelését tartalmazza.

**10. Műszaki terület**

Az ezen a területen dolgozó három fő ügyintéző látja el a feladatokat.

10. 1. Kővágóörs, Szentbékkálla, Salföld vonatkozásában:

Az elmúlt évben a műszaki szakterület vonatkozásában az alábbi feladatok ellátására került sor:

1. Településfejlesztési ügyek

Állami ingatlanok önkormányzati tulajdonba adásának ügyében aktív részvétel (Salföld, Kővágóörs), Kővágóörs elkerülő útjának tervezési munkálatainak előkészítése, tervezési költségekkel kapcsolatos ügyintézés. Kővágóörs kegyhely építési ügye. Kővágóörs, Gerle utca kisajátítási ügyének előkészítésében részvétel.

1. Pályázatok

Benyújtásra került pályázatok műszaki előkészítése, projektekben való aktív részvétel, projekt lezárása:

* Kővágóörs elektromos autó pályázat pályázat
* Kővágóörs 118. hrsz-ú ingatlan külső felújítása pályázat
* Kővágóörs falugondnoki busz beszerzése pályázat
* Salföld kultúrház előtető és kultúrház felújítás pályázat
* Szentbékkálla járda felújítás pályázat

1. Beruházások

Kővágóörs nádfedeles ház felújításának ügye, Kővágóörs-Pálköve Strandürdő partvédelmi felújítás projekt (pályáztatás, kivitelezőkkel való kapcsolattartás, szerződések, árajánlatok előkészítése, beszerzés, helyszíni szemlék lebonyolítása)

1. Értékbecslési ügyek ügyintézése (1db)
2. Talajvízkút ügyek (1db)
3. Súlykorlátozás ideiglenes feloldása (4db)
4. Közterületfoglalási határozatok kiadása (2db)

8. Közműkezelők részére kiadott tulajdonosi hozzájárulás 24db, közútkezelő nyilatkozat 42 db.

9. Többgenerációs családi házak gázártámogatásához hatósági bizonyítvány kiadása: 10

10. Vagyongazdálkodással kapcsolatos ügyek

Pályáztatás, bérleti szerződések előkészítése. Önkormányzati létesítmények karbantartásával, felújításával, állagmegóvásával kapcsolatos ügyek. Településgazdálkodás működéséhez szükséges megrendelések lebonyolítása. Szakmai teljesítések igazolása és ellenőrzése.

11. Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése, lomtalanítás megszervezése.

12. A települések életével kapcsolatok közösségi információk eljuttatása a lakossághoz (információs táblák készítése, web-felület előkészítése, lakossági tájékoztató levelek előkészítése stb.), jogsegélyek.

13. Strandfürdők kijelölésében és nyári üzemeltetésében közreműködés, időszakosan üzemelő létesítmények működésének koordinálása. Működtetéshez szükséges szerződés előkészítése.

14. Adatszolgáltatások (Lechner tudásközpont, KSH, TAK, TKR, DRV, Utak és hidak, Világörökség várományos, nem közművel összegyűjtött hulladék stb.) (32db)

15. Növényvédelemmel kapcsolatos ügyek: Gondozatlan területek tulajdonosainak felszólítása (1 db.).

16. Katasztrófavédelmi ügyek

Megalakítási, veszély-elhárítási, befogadási tervek aktualizálása. Felkészítési terv a téli időjárási viszonyokra, ellenőrzések lebonyolítása, közbiztonsági referens értekezleteken való részvétel, törzsvezetési gyakorlat lebonyolítása.

17. Hulladékszállítással, lakcímnyilvántartással kapcsolatos hatósági igazolások kiadása (2 db.)

18. Nyári rendezvények műszaki, hatósági előkészítése (KŐFESZT).

19. Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele.

20. Képviselő-testületi, Bizottsági ülések anyagainak előkészítése, előterjesztések elkészítése, üléseken való részvétel (38db).

21. Hatósági ügyek intézése, áttételek, természetvédelem (9db)

22. Hatósági bizonyítványok kiállítása (2db)

23. Településképi felszólítás ügyek (1db)

24. Elővásárlási joggal kapcsolatos ügyek kezelése (3db)

25. Településképi rendelettel kapcsolatos, bejelentési, konzultációs, településképi vélemény ügyek (40db)

26. Térfigyelő kamerarendszer működésével kapcsolatos ügyek kezelése (Kővágóörs).

27. Egyedi szennyvízkezelő létesítmények létesítési engedély ügye: (2db)

28. Kővágóörs (Varga Béla) község vonatkozásában a településrendezési eszközök módosításának lebonyolítása, koordinálása, hatóságokkal történő egyeztetés.

29. Településképi rendeletek felülvizsgálatában, módosításában való közreműködés (Kővágóörs, Salföld), településképi eljárások lefolytatása

30. Salföld község kultúrház felújítási ügyének kezelése (építéshatósági szemléken részvétel, kivitelezővel történő egyeztetések, helyszíni szemlék, lakossági panaszkezelés, építésszel történt egyeztetések)

31.Nem közművel gyűjtött szennyvíz elszállítására vonatkozó szerződések megkötése, szerződés módosítása (testületi döntés, szerződéskötés)

32. Illegális hulladéklerakással kapcsolatok ügyek intézése (2db)

33. Szentbékkálla község Főépítész váltás ügyének koordinálása, szerződéssel kapcsolatos ügyintézés

10. 2. Köveskál, Mindszentkálla, Kékkút, Balatonhenye vonatkozásában:

*Településfejlesztési ügyek*

* Helyi Építési Szabályzat módosításával kapcsolatos feladatok, szakhatósági egyeztetések, közzététel (Köveskál, Mindszentkálla, Balatonhenye, Kékkút);
* Településképi kézikönyvek és rendeletek felülvizsgálatában, módosításában való közreműködés (Balatonhenye, Mindszentkálla), településképi eljárások lefolytatása;

*Pályázatok*

* Benyújtásra került pályázatok (Magyar Falu Program, BFT) műszaki előkészítése, szükséges engedélyek beszerzése (járda, parkoló, utak, faluház felújítás);
* 2022. évben már folyamatban lévő és 2022. évben elnyert pályázatok műszaki előkészítése, engedélyek beszerzése, projektekben való részvétel
* Beruházások, felújítások során aktív részvétel (kivitelezőkkel való kapcsolattartás, szerződések, árajánlatok előkészítése, helyszíni szemlék lebonyolítása);

*Vagyongazdálkodással kapcsolatos ügyek*

* Önkormányzati ingatlanok bérleti szerződéseinek ügyei;
* Állami ingatlanok önkormányzati tulajdonba vétele (Köveskál, Balatonhenye)
* Önkormányzati ingatlanok értékesítése (Mindszentkálla)
* Önkormányzati létesítmények karbantartásával, állagmegóvásával kapcsolatos ügyek, településgazdálkodás működéséhez szükséges megrendelések lebonyolítása;
* Szakmai teljesítések igazolása és ellenőrzése;
* Közvilágítási hálózaton keletkezett meghibásodások bejelentése;
* Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése, lomtalanítás megszervezése;
* Játszóterek működésével, dohányzással, munkavédelemmel összefüggő ügyek.

*Növényvédelemmel kapcsolatos ügyek*

* Gondozatlan területek tulajdonosainak felszólítása;
* Méhészek nyilvántartásának vezetése, szúnyogirtással kapcsolatos feladatok;
* Hulladékszállítással, lomtalanítás megszervezése, illegális hulladék lerakás lakossági bejelentés ügyek;
* Nyári nagy rendezvények műszaki, hatósági előkészítése;
* Képviselő-testületi, anyagainak előkészítése, előterjesztések elkészítése, üléseken való részvétel.

*Egyéb*

* Közterület foglalási határozatok kiadása;
* Területbérleti megállapodások előkészítése, önkormányzati tulajdonú ingatlanok bérleti szerződései;
* Közműkezelők részére kiadott tulajdonosi hozzájárulás, közútkezelő nyilatkozat, útfelbontás;
* Szakhatósági állásfoglalás telekalakításhoz, közmű elhelyezéshez;
* Fakivágás engedélyezése;
* Vadkár eljárások lefolytatása;
* Talajvízkút ügyek;
* Közigazgatási bírság ügyek;
* Szennyvíztisztító-, és elvezető rendszerrel kapcsolatos ügyek (Köveskál és Térsége Szennyvíztárulás, Szentbékkálla, Mindszentkálla Szennyvíztársulás);
* Közműszolgáltatókkal folytatott egyeztetések;
* A települések életével kapcsolatok közösségi információk eljuttatása a lakossághoz (információs táblák készítése, web-felület előkészítése, lakossági tájékoztató levelek előkészítése stb.);
* Adatszolgáltatások (Lechner tudásközpont, KSH, TAK, TKR, DRV, stb.);
* Hulladékszállítással, lakcímnyilvántartással kapcsolatos hatósági igazolások kiadása;
* Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele;
* Hatósági ügyek intézése;
* Településképi rendelettel kapcsolatos, bejelentési, konzultációs, településképi vélemény ügyek;
* állatvédelmi eljárások
* nem közművel gyűjtött szennyvíz elszállítására vonatkozó szerződések megkötése (pályázati kiírás, testületi döntés, szerződéskötés)
* „CseppetSem” Programban való részvétel (használt sütőolaj gyűjtés)
* ebrendészeti feladatok ellátásával kapcsolatos ügyek
* Ukrajnából menekültekkel kapcsolatos ügyek
* víziközművek állami vagyonba adásával kapcsolatos feladatok

|  |  |  |  |
| --- | --- | --- | --- |
| behajtási engedélyek | | 4 | |
| közútkezelői hozzájárulás, tulajdonosi nyilatkozat | | 58 | |
| kút engedélyek | | 2 | |
| állattartási ügyek | | 3 | |
| szakmai konzultáció, településképi vélemény, településképi bejelentés | | 41 | |
| fakivágási engedélyek | | 4 | |
| közterület használati engedélyek | | 8 | |
| vadkár ügyek | | 1 | |
| gondozatlan ingatlanok felszólítása | | 10 | |
| bérleti szerződések | | 18 | |
| szakhatósági állásfoglalás | | 4 | |
| hatósági bizonyítvány | | 5 | |
| településképi kötelezés | | 3 | |

10. 3. Révfülöp vonatkozásában:

1. Településfejlesztési ügyek

Helyi Építési Szabályzat módosításával kapcsolatos feladatok, szakhatósági egyeztetések, közzététel.

2. Település rendezési eszközök általános felülvizsgálatának előkészítése, A Település Arculati Kézikönyv részleges módosításának előkészítése.

Lakossági kérelemre indított SZT módosítások előkészítése, a településtervező vállalkozással való folyamatos együttműködés, felkészülés a 2027 december 31.-ig tartó általános felülvizsgálatra.

Helyi projekttervek kidolgozásában közreműködés /Császtai strand mederkotrás, belterületi utak-zártkerti utak karbantartása.

3. Pályázatok

Benyújtásra került MF pályázatok műszaki előkészítése (belterületi és zártkerti utak felújítása, Kökény utca, Rügy utca, Rétsarki dülő, illetve Turista utca pályázat elszámolása. A TOP 2022 pályázatokon való részvétel előkészítése, (Rózsakert rekonstrukció, hivatal energetikai felújítása, Kulturális és turisztikai látogató központ felújítása pályázat, Kisfaludy Strandfejlesztési Konstrukció 2022.-es megvalósításával kapcsolatos pályázatok megvalósa, elszámolása előkészítése, megvalósítása, és a 2022-es pályázatok elszámolása a település 3 strandján.

Magyar Falu pályázatban Közösségi eszközbeszerzés, illetve kommunális eszközbeszerzéssel kapcsolatos pályázatok lebonyolítása, megvalósítása, elszámolása.

4. Beruházások

Kökény utca, Rügy utca, Rétsarki dűlő, belterületi-zártkerti utak mart aszfalt burkolattal történő ellátása- felújítása, Szigeti strand mederhomokozás, Császtai strand-Szigeti strand zöldterület felújítás, öntöző rendszer kiépítés, Révfülöp 9/2, 10/7 hrsz., korábban a Magyar Állam tulajdonában lévő Balaton parti ingatlanok ingyenes tulajdonba vétele kapcsán folyamatos egyeztetések az MNV Zrt.-vel, a területek további hasznosításának előkészítése.

Az önkormányzati ingatlanok (hivatali épület, IKSZT, orvosi rendelő, fogorvosi rendelő óvoda épületeinek fűtéskorszerűsítése, illetve fűtési rendszer átalakítása.

5. Révfülöpi Vitorláskikötő területen vitorlás férőhelyek kialakítása, bérbeadása. (21 db)

6. Önkormányzati tulajdonú ingatlanokra vonatkozó bérleti szerződések, megállapodások 27 dba

Bérleti szerződések B7. Belterületen vadak kár okozásával, kárt okozó vad elejtésével kapcsolatos ügyek 3db.

1. Közterület foglalási határozatok kiadása (9 db.), területbérleti megállapodások előkészítése (13 db.), önkormányzati tulajdonú ingatlanok bérleti szerződései (12 db.)
2. Közműkezelők részére kiadott tulajdonosi hozzájárulás 23 db. közútkezelő nyilatkozat 23 db. útfelbontás 23 db.
3. Szakhatósági állásfoglalás telekalakításhoz, közmű elhelyezéshez, járda és útépítéshez, parkoló létesítéshez 19db.
4. Fakivágás engedélyezése 1 db

12. Vagyongazdálkodással kapcsolatos ügyek

Üresen álló, hasznosításra váró önkormányzati ingatlanok meghirdetése, pályáztatás, bérleti szerződések előkészítése. Önkormányzati létesítmények karbantartásával, állagmegóvásával kapcsolatos ügyek. Településgazdálkodás működéséhez szükséges megrendelések lebonyolítása. Szakmai teljesítések igazolása és ellenőrzése. Önkormányzati tulajdonú ingatlanok telekhatárainak kiigazítása, módosítása érdekében történt földhivatali eljárások lefolytatása, a vagyon értékesítésével összefüggő feladatok elvégzése.

14. Közvilágítási hálózaton keletkezett meghibásodások bejelentése (75 db.)

15. Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése.

16. Községi információs és utcatábla rendszer felülvizsgálata, pótlások és új elemek megrendelése. Forgalomszabályozási terv elkészítésében közreműködés.

17. Strandfürdők kijelölésében és nyári üzemeltetésében közreműködés, időszakosan üzemelő létesítmények működésének koordinálása. Működtetéshez szükséges szerződések (Vízimentők, Vöröskereszt, Vízvizsgálat stb.) előkészítése. „Kék hullám” minősítéshez adatszolgáltatás.

18. Játszóterek eszközök felújítása, eszközök működésével, munkavédelemmel összefüggő ügyek.

19. Növényvédelemmel kapcsolatos ügyek

Gondozatlan területek tulajdonosainak felszólítása (33 db.).

20. Méhészek nyilvántartásának vezetése, szúnyogirtással kapcsolatos feladatok.

21. Katasztrófavédelmi ügyek, törzsvezetési gyakorlatok.

Megalakítási, veszély elhárítási, befogadási tervek aktualizálása. Felkészítési terv a téli időjárási viszonyokra.

22. Belterületi utak felújítása, műszaki, hatósági előkészítése, kivitelezői szerződések előkészítése

23. Nyári nagy rendezvények műszaki, hatósági előkészítése (Villa Filip Napok, Balaton-átúszás, Révfülöp Blues Fesztivál, Country Fesztivál.)

24. Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele.

25. Képviselő-testületi, Bizottsági ülések anyagainak előkészítése, előterjesztések elkészítése, üléseken való részvétel.

26. Eb tartással összefüggő lakossági kötelezettségek előkészítése, koordinálása, bejelentő lapok összesítése.

27. Önkormányzati ingatlanok pályázat útján történő értékesítésének, bérbeadásának előkészítése, pályázati folyamat lebonyolítása.

28. Többgenerációs családi házakkal kapcsolatos hatósági bizonyítvány: 28 db.

**11. Birtokvédelmi ügyek**

2022. évben 23 birtokvédelmi kérelem érkezett, melyek közül három esetben eljáró hatóság kijelölését kértük, két esetben a kérelemnek részben helyt adó döntés született, a többi kérelem elutasításra került. Az elutasítások oka elsősorban a hiányos kérelem, másodsorban a kérelem megalapozatlansága.

A jegyzői birtokvédelmi eljárások sajátossága, hogy az eljárás során hozott érdemi döntés ellen közigazgatási úton nincs helye jogorvoslatnak, a birtokvédelmi határozat megváltoztatása iránt kereset nyújtható be a bírósághoz, keresetlevél benyújtására 2022. évben 1 alkalommal került sor.

A birtokvédelmi eljárás során hozott határozat végrehajtásáról a jegyző gondoskodik. A tavalyi évben 1 végrehajtás iránti kérelem nem került benyújtásra.

**12. Lakcím ügyek**

Kiadott hatósági bizonyítványok a 2022. évben:

lakcímmel kapcsolatban (mind a 8 település vonatkozásában): 98 db

Ebből:

egy háztartásban élők lakcímigazolása: 22 db

lakcímigazolás: 76 db (ezek a KCR-ben rögzítésre kerültek)

Házszám meghatározás (határozat): 31 db

Lakcím bejelentkezések:

Balatonhenye: 6 fő

Kékkút: 1 fő

Kővágóörs: 13 fő

Köveskál: 3 fő

Mindszentkálla: 2 fő

Révfülöp: 41 fő

Salföld: 1 fő

Szentbékkálla: -

Összesen: **67 fő** lakcím bejelentkezését rögzítettük a tavalyi évben.

**II. Ellenőrzések**

A 2022. évben lezajlott ellenőrzéseket a csatolt nyilvántartás tartalmazza.

Kérem, hogy beszámolómat elfogadni szíveskedjenek!

***Határozati javaslat:***

**…………..……………… (NAGY)KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2023. HATÁROZATA**

***A Kővágóörsi Közös Önkormányzati Hivatal 2021. évi munkájáról szóló beszámoló elfogadásáról***

…………………………….…(Nagy)Község Önkormányzata Képviselő-testülete a Kővágóörsi Közös Önkormányzati Hivatal 2022. évi munkájáról szóló beszámolót elfogadja.

Kővágóörs, 2023. május 10

dr. Szabó Tímea

címzetes főjegyző